Beatus Rhenanus

Beatus RHENANUS (naskiĝis kiel Beat Bild en Schlettstadt la 22-an de aŭgusto 1485, mortis en Strasburgo la 20-an de julio 1547) estis germana humanisto, eldonisto, filologo, religia reformisto, juristo, klasika klerulo kaj librokolektisto. Li fondis la Humanisman Bibliotekon de Sélestat, nuntempe situantan ĉe strato kiu portas lian nomon.

 Biografio 
Lia patro, Antoine Bild, estis sukcesa viandisto en Rhinau (kaj el tio devenas lia nomo Beatus el Rhinau aŭ Beatus Rhenanus). Antoine elmigris al Schlettstadt, kaj fine fariĝis magistratestroVerdire, en Mezepoko la magistratestro oficis kiel prefekto kaj juĝisto. de la urbo. Do, li povis doni al la filo bonegan edukadon. Rhenanus vizitadis la faman "Latinan Lernejon" de Schlettstadt, kaj, en 1503, li iris al la Universitato de Parizo, kie li estis tre influita de la eminenta aristotelisto Jacobus Faber Stapulensis (1455-1536), kaj de la franca filozofo Charles de BovellesBibliothèque Nationale de France (1475-1567).

En 1507, li reiris al Schlettstadt kaj poste li translokiĝis al Strasburgo, kie li laboris kiel tekstokorektanto por la tipografo Mathias Schurer (1470–1519)Mathias Schurer (1470–1519) estis alzaca presisto kaj tipografo.. Krom tio, li konatiĝis kun la grandaj alzacaj humanistoj kiaj: Jakob Wimpfeling, Johann Geiler von Kaysersberg kaj Sebastiano Branto. Ekde 1508, li komencis siajn laborojn kiel verkisto, pretigante la prefacon de la "Proverbaj kaj Moralaj leteroj"Lettres proverbiales et morales, verko de Publius Faustus Andrelinus (1462–1518). de sia pariza majstro Publius Faustus Andrelinus (1450–1518)Publius Faustus Andrelinus (1462–1518) estis itala humanisto., ĝis kiam, en 1509, li publikigis la Proverbaron de ErasmoAdagium estas kolekto da grekaj latinaj proverboj, kompilita de Erasmo de Roterdamo, unue publikigita en la jaro 1500., kaj, en la sekva jaro, La Vivo de Gejler, granda predikisto liaepoke.

En 1511 li vojaĝis al Bazelo, kie li studis la grekan lingvon kaj fariĝis amiko de Desiderius Erasmus, kaj havis elstaran rolon en la verkoj publikigitaj de Johannes Frobenius (1460–1527), ĉefe rilate al la novlatinaj aŭtoroj kiaj Johannes Baptista Spagnolo (1447–1516), Gregorio de Nazianco (329–389) kaj Georgius Trapezuntius (1395–1486), kaj ankaŭ la latinaj kiaj Plinio la Juna, Suetonio, Seneko la Juna (4 a.K. – 65 p.K.], krom aliaj. Li daŭre korespondis kun multaj siatempaj kleruloj, inkluzive sian amikon Erasmo, al kiu li reviziis la plej gravajn verkojn de la humanisto kaj reformisto.

 Verkoj 

 Vita Geileri, Strasburgo 1510
 Kommentar z. Germania d. Tacitus, Lyon 1519
 Rerum Germanicarum libri III, Bazelo 1531
 Seneca, In morte Claudii Caesaris ludus, Bazelo 1515
 Synesius, Bazelo 1515
 Curtius Rufus, Bazelo 1519
 Tertullian, Bazelo 1521 e 1528
 Velleius Paterculus, Panégyriques antiques, Bazelo 1521
 Autores historiae ecclesiasticae, Histoires ecclésiastiques, Bazelo 1523
 Tacitus, Annales, Veneza 1534
 Livius, Bazelo 1535
 Werke u. Lebensgesch. d. Erasmus, (Vivo kaj Verkaro de Erasmo) Bazelo 1540
 Briefwechsel, eldonita de A. Horawitz e K. Hartfelder, 1886.
 Histoire naturelle de Pline l'Ancien, 1526 (Natura Historio far Plinio la Maljuna)
 Histoire des Goths, Procópio de Cesareia (Historio de la Gotoj)


 Kolegoj kaj samtempuloj 

 Ludwig Dringenberg (1410–1477)
 Johann Geiler von Kaysersberg (1445–1510)
 Jakob Wimpfeling (1450–1528)
 Jakob Faber Stapulensis (1450–1536)
 Crato Hofmann (1450–1501)
 Sebastian Brant (1457–1521)
 Konrad Peutinger (1465–1547)
 Hieronymus Gebwiler (1480–1545)
 Jakob Spiegel (1483–1547)
 Paulus Phrygio (1483–1543)
 Johano Gruninger (1455–1532)
 Michael Hummelberg(er) (1487–1527)
 Martin Bucer (1491–1551)
 Beatus Rhenanus en Vikifontaro


 Vidu ankaŭ 
 Humanisma Biblioteko de Sélestat, kies kolekto aparte konsistas el 670 volumoj de lia persona biblioteko.

 Literaturo 
 Biografio 
 Deutsche Biographie 
 Deutsche Nationalbibliothek
 Biblioteca Humanística de Sélestat  

 Referencoj 

Kategorio:Germanaj teologoj
Kategorio:Germanaj renesancaj humanistoj
Kategorio:Germanaj filologoj
Kategorio:Germanaj juristoj
Kategorio:Universitato de Parizo
Kategorio:Germanaj latinistoj
Kategorio:Germanaj verkistoj de la 16-a jarcento